EkBass/fiwiki-20250220-pages-articles huggingface dataset:
Georg Borgström (maanviljelysneuvos)

Georg Borgström (21. toukokuuta 1842 Helsinki – 2. tammikuuta 1920 Sipoo) oli suomalainen tilanomistaja ja agronomi, joka sai maanviljelysneuvoksen arvonimen. Hän toimi Östersundomin kartanon isäntänä vuodesta 1870 alkaen. Borgströmin isä oli Helsingin vauraimpiin porvareihin kuulunut kauppaneuvos Henrik Borgström ja äiti Carolina Christina Kjemmer. Hänen veljiään olivat kauppaneuvos Johan Leonard Borgström ja kauppaneuvos August Borgström. Borgström opiskeli Stuttgartissa kauppatieteitä, jotka hän joutui kuitenkin keskeyttämään silmäsairauden vuoksi. Myöhemmin hän opiskeli agronomiksi Ruotsissa ja Mustialan maanviljelysopistossa. Ulkomailta palattuaan Borgström työskenteli aluksi isänsä toimistossa ja hoiti hetken isänsä omistamaa Tuurholman kartanoa. Hän osti 1870 leskirouva Sofia Lindforsilta isänsä avustuksella Karlsvikin eli Östersundomin kartanon, josta tuli hänen johtonsa aikana taloudellisesti kannattava. Kartanon maille rakennettiin Borgströmin johdolla uusi päärakennus, mylly, puistoalue ja kauppapuutarha, ja kartano laajensi toimintaansa karjatalouteen. 1920-luvulle tultaessa tilalla työskenteli vakituisesti jo 26 henkeä. Borgström oli kiinnostunut erityisesti siemenjalostuksesta. Borgström oli useita vuosia Söderkullan maanviljelyskoulun johtokunnan puheenjohtajana ja Suomen maalaisten palovakuutusyhdistyksen hallituksen jäsen. Vuonna 1875 Borgström avioitui ruotsalaisen Hilda Hagströmerin kanssa. Heidän poikiaan olivat professori Leonard Borgström, maanviljelysneuvos Erik Borgström ja maanviljelysneuvos Nils Borgström. ==Lähteet== Luokka:Suomalaiset maanviljelijät Luokka:Maanviljelysneuvokset Luokka:Vuonna 1842 syntyneet Luokka:Vuonna 1920 kuolleet
Suriana maritima

Suriana maritima on Surianaceae-heimoon kuuluva kasvilaji. Se on ainavihanta ja runsasoksainen pensas, joka kasvaa tavallisesti enintään kolme metriä korkeaksi, mutta poikkeuksellisesti se voi kasvaa jopa seitsemän metriä korkeaksi. Suriana maritima kasvaa koralliriutoilla sekä hiekkaisella maaperällä vuorovesien ylimmän vedenpinnan yläpuolella. Lajia tavataan usein mustamangroveja kasvavien mangroverämeiden rannikonpuoleisissa osissa. Yleisesti ottaen lajia kasvaa lähes koko maailman trooppisten alueiden rannikkoseuduilla. Suriana maritima -lajin maanpäällisiä osia on käytetty paikallisesti adstringenttina sekä punataudin hoitoon. Jauhettuja kukkia on puolestaan käytetty ripulin hoitoon ja muita osia muihin vaivoihin. Suriana maritima ei kvassiakasveille (Simaroubaceae) tyypillisesti sisällä terpenoidilaktoneja, vaikka kuuluukin eri heimoon. Suriana maritima -lajia käytetään lisäksi sitomaan hiekkadyynejä ja -rantoja sekä joskus koristekasvina. == Lähteet == * Useful Tropical Plants: Suriana maritima === Viitteet === == Aiheesta muualla == * JSTOR Global Plants: Suriana maritima * Integrated Taxonomic Information System (ITIS): Suriana maritima * Global Biodiversity Information Facility (GBIF): Suriana maritima * Flora of China: Suriana maritima Luokka:Fabales Luokka:Pensaat
Karl Alfred Wasastjerna

Karl Alfred Wasastjerna (19. kesäkuuta 1860 Helsinki – 13. tammikuuta 1945 Kemiö) oli suomalainen kartanonomistaja, joka sai maanviljelysneuvoksen arvonimen vuonna 1920. Ylioppilasmatrikkeli 1853–1899: Karl Alfred Wasastjerna. Verkkojulkaisu 2005 . Luettu 9.8.2022. Wasastjernan vanhemmat olivat valtiopäivämies Alfred Edgar Wasastjerna ja Maria Adelaide Boij ja puoliso vuosina 1890–1943 Bertha Alfthan. Heillä oli kaksi tytärtä. Karl Alfred Wasastjerna kirjoitti ylioppilaaksi ruotsalaisesta normaalilyseosta vuonna 1877. Hän aloitti uransa Hackman & Co:n konttorissa Viipurissa ja siirtyi sitten Tampereen Pellava- ja Rautateollisuus Oy:n konttoriin. Tilanomistajaksi Wasastjerna ryhtyi vuonna 1888, kun hän osti Kemiöstä Strömman kartanon, josta hän kehitti paikallisen mallitilan. Erityisesti hän kehitti tilan metsänhoitoa, ja toimi pitkään Turun ja Porin läänin lääninmetsälautakunnan puheenjohtajana sekä Suomen Metsänhoitoyhdistys Tapion hallituksen puheenjohtajana. Strömman kartanoon kuuluneiden höyrysahan, höyrymyllyn, tiilitehtaan ja purje- ja moottorivenetehtaan myötä Wasastjerna säilytti yhteytensä liike-elämään. Wasastjerna toimi myös Saloon 1918 perustetun Suomen Raakasokeritehdas Oy:n hallintoneuvoston jäsenenä, ja omasi yhteyksiä muutenkin suomalaiseen sokeriteollisuuteen. Wasastjernalla oli useita kunnallisia ja muita luottamustehtäviä ja jäsenyyksiä. Hän oli muun muassa Suomen Talousseuran hallituksen jäsen 1910-luvulla sekä Sydvästra Finlands jordbrukarklubbin ja Perniön maamiesseuran jäsen. Wasastjerna oli myös mukana osuustoiminnassa, muun muassa Osuuskassojen Keskuslainarahasto Oy:n hallintoneuvostossa. ==Lähteet== Luokka:Suomalaiset maanviljelijät Luokka:Suomalaiset elinkeinoelämän vaikuttajat Luokka:Maanviljelysneuvokset Luokka:Vuonna 1860 syntyneet Luokka:Vuonna 1945 kuolleet
Széchenyi

Széchenyi on vanha unkarilainen kreivillinen suku. Sen jäseniin kuuluvat:Nordisk familjebok / Uggleupplagan. 28. Syrten-vikarna - TidsbestämningTietosanakirja / 9. Stambulov-TyöaikaMeyers Konversationslexikon * György Széchényi (k. 1695), Esztergomin arkkipiispaBLKÖ:Széchenyi, Georg (I.) * Pál Széchényi (1642–1710), Kalocsan arkkipiispaBLKÖ:Széchenyi, Paul (1642–1710) * Ferenc Széchényi (1754–1820), kreivi, lahjoittajaBiographisches Lexikon zur Geschichte SüdosteuropasBLKÖ:Széchenyi, Franz Graf * István Széchenyi (1791–1860), kreivi ja edistyshankkeiden alkuunpanija, ”suurin unkarilainen” * Béla Széchenyi (s. 1837), edellisen poika, tutkimusmatkailija ==Katso myös== * Széchenyin ketjusilta * Széchenyin kylpylä * Széchényi- kansalliskirjasto ==Lähteet== ==Aiheesta muualla== *BLKÖ:Széchenyi, das Grafengeschlecht, Genealogie Luokka:Unkarilaiset suvut
Svjatohor

Svjatohor () on bylyna-runoudessa esiintyvä sankari, joka on peräisin esikristilliseltä, Kiovan Rusin ajalta. Svjatohor on niin voimakas jättiläinen, ettei maakaan voi häntä kantaa. Bylyna on koottu erilaisista aineksista: siinä on nähty vaikutteita Raamatun apokryfisistä kertomuksista Simsonista ja Mooseksesta sekä jälkiä Pyhän Yrjön legendasta. ==Suomennos== * == Lähteet == Luokka:Ukrainan kirjallisuus Luokka:Venäläinen kansanperinne
Sára Mihalik

Sára Anna Mihalik (s. 13. huhtikuuta 1996) on unkarilainen kilpameloja, joka edusti aikuisten arvokisoissa Suomea. Seuratasolla Mihalik edusti Kangasalalaista seuraa, Kangasalan melojia . Hän asui Tampereella. Hän osallistui vuoden 2022 ratamelonnan MM-kisoihin ja voitti pronssia K1-luokan 5 000 metrillä. Mihalik ei ole Suomen kansalainen, mutta hän on saanut luvan edustaa Suomea arvokisoissa. Hänen haaveilemaansa olympiaedustuspaikkaa varten selvitystyö on käynnissä. == Ura == Sára Mihalik on edustanut aiemmin synnyinmaataan Unkaria. Hän on kilpaillut nuorille olympialupauksille suunnatussa Olympiatoivojen kilpailuissa kolmesti. Vuonna 2011 hän oli kajakkinelosten 500 metrillä kolmas, 2012 kajakkikaksikkolähdöissä toinen ja kolmas sekä 2013 kajakkiyksikkökilpailussa neljäs. Vuonna 2016 Mihalik osallistui alle 23-vuotiaiden ratamelonnan MM-kilpailuissa Saksassa kajakkiyksikön maratonmatkan kilpailuun sijoittuen toiseksi, aikuisten MM- kilpailuissa Saksassa kajakkikaksikon maratonmatkalle saaden kolmannen sijan ja alle 23-vuotiaiden Euroopan-mestaruuskilpailuissa Bulgariassa kajakkiyksikön 500 metrillä tullen kuudenneksi. Mihalik kuului Unkarin melontamaajoukkueen alle 23-vuotiaiden kansalliseen kehitysryhmään, mutta vuonna 2019 tie edustaa Unkaria nousi pystyyn eikä hän ole edustanut maata sen jälkeen. Hän on kertonut edustuspaikkojen "olevan kortilla" Unkarissa, joten hän lähti etsimään uutta suuntaa päätyen Suomeen. Vuoden 2022 vaihteessa Sára Mihalikin edustusoikeus vaihtui Suomeen. Kesällä 2022 hän on ollut mukana kahdessa maailmancupin kilpailussa sekä osallistunut kansallisiin karsintakilpailuihin Suomessa. Mihalik on harjoitellut Suomen maajoukkuemelojien kanssa Tampereen Kaukajärvellä kisakautta varten == Ratamelonnan maailmanmestaruuskilpailut 2022 == Sára Mihalik osallistui 2022 ratamelonnan MM-kisoihin Kanadan Dartmouthissa ja voitti pronssia K1-luokan 5 000 metrillä. Kilpailussa Mihalik yritettiin ensin liputtaa pois radalta "knock-out" -hylkäystuomiolla hänen kaaduttuaan kanootista toisen kanto- osuuden jälkeisessä veteen laskeutumisessa. Tällöin Mihalik oli kilpailussa ensimmäisellä sijalla. Syynä liputtamiseen oli tuomariston tekemä vääränlainen tulkinta kaatumistilanteesta. Suomen maajoukkue teki tuomariston päätöksestä kaksi protestia sekä valituksen Kansainvälisen kanoottiliiton ICF:n ratakomitealle, jolloin tuomariston tuomio kumottiin ja Mihalikin pronssi varmistui. Päätös tuli vasta 3,5 tuntia kilpailun päättymisen jälkeen. Mihalik osallistui myös kajakkikaksikkojen 500 metrille Netta Malisen kanssa. Alkuerässä kaksikko oli seitsemäs. == Lähteet == Luokka:Suomalaiset melojat Luokka:Suomenunkarilaiset henkilöt Luokka:Vuonna 1996 syntyneet Luokka:Elävät henkilöt
Orlando Cossani

Orlando Cossani (2. elokuuta 1932 Concepción del Uruguay – 18. maaliskuuta 2004 Buenos Aires) oli argentiinalainen uimari. Cossani kilpaili Helsingin kesäolympialaisissa 1952 sijoittuen 200 metrin rintauinnissa 14:nneksi. Hän saavutti Pan-Amerikan kisoissa kaksi hopeamitalia: 3 × 100 metrin sekauintiviestissä Buenos Airesissa 1951 ja 4 × 100 metrin sekauintiviestissä Méxicossa 1955. Cossanin puoliso Eileen Holt oli myös olympiauimari ja Pan- Amerikan kisojen mitalisti. == Lähteet == Luokka:Argentiinalaiset uimarit Luokka:Vuonna 1932 syntyneet Luokka:Vuonna 2004 kuolleet
HMS Somerset

HMS Somerset voi tarkoittaa seuraavia Britannian kuninkaallisen laivaston aluksia: * HMS Somerset, kolmannen luokan 80-tykkinen linjalaiva * HMS Somerset, kolmannen luokan 80-tykkinen linjalaiva * HMS Somerset, kolmannen luokan 64-tykkinen linjalaiva * HMS Somerset, tyypin 23 fregatti.
Santamaria

Santamaria tai Santamaría on muun muassa seuraavien henkilöiden sukunimi: * Baptiste Santamaria (s. 1995), ranskalainen jalkapalloilija * Claudio Santamaria (s. 1974), italialainen näyttelijä * José Santamaría (s. 1929), uruguaylais-espanjalainen jalkapalloilija ja jalkapallovalmentaja * Juan Santamaría (1831–1856), costaricalainen sotilas * Sabrina Santamaria (s. 1993), yhdysvaltalainen tennispelaaja * Soraya Sáenz de Santamaría (s. 1971), espanjalainen poliitikko * Valentín Comellas y Santamaría (1861–1945), espanjalainen roomalaiskatolinen piispa == Katso myös == * Santa Maria
Drăculești (suku)

Drăculeștin ruhtinashuone oli toinen Basarabin dynastian haaroista Valakian voivodeina. Sen tunnetuin jäsen oli Vlad III Seivästäjä eli Vlad Dracula.Bassaraba family genealogy.euweb.cz Historioitsijoiden Radu Florescun ja Raymond McNallyn laatiman sukututkimuksen mukaan, mikä on julkaistu heidän vuoden 1989 kirjassaan Dracula: Prince of Many Faces, Vlad III:n jälkeläisten romanialainen mieslinja sammui vuonna 1632. Unkarilaisen sukulinjan viimeinen miespuolinen jälkeläinen taas kuoli myöhään 1500-luvulla.Vlad The Impaler: Brief History . Dracula's Homepage. 2005 ==Katso myös== *Luettelo Valakian hallitsijoista ==Lähteet== ==Kirjallisuutta== * Luokka:Romanialaiset suvut Luokka:Dracula Luokka:Hallitsijasuvut
Lapsuus (yhtye)

Lapsuus on vuonna 2018 Mikkelissä perustettu punk-yhtye. Vuonna 2019 yhtye julkaisi kasetti- ja digijulkaisuna neljän kappaleen EP:n. Sen jakelijana toimi suomalainen Kasettipesä Oy. Vuonna 2020 Lapsuus solmi levytyssopimuksen Stupido Recordsin kanssa. Yhtye on julkaissut Stupido Recordsin kautta täyspitkän albumin Kaikki menee mustaksi (2020) ja neljän kappaleen EP:n Haamuna maailmassa (2021). Debyyttialbumi sai kriitikoilta pääosin positiivisen arvion (mm. Soundi, neljä tähteä). Syyskuussa 2023 yhtye julkaisi toisen studioalbuminsa Huoleton ja suruton. Yhtyeen musiikille ominaista ovat värikkäät, kitaroiden ja bassokitaran luomat sointumaailmat, henkilökohtaisia aiheita käsittelevät sanoitukset sekä tarttuvat pop-melodiat. Lapsuus ilmoitti lopettavansa keikkailun joulukuussa 2023. Yhtyeen jäsenistä Janne (basso) toimii sooloartistina nimellä Rakkaudella Janne == Kokoonpano == * Kamila - laulu, tamburiini * Esko - lead-kitara, taustalaulu * Janne - basso, taustalaulu * Janne - rummut * Tero - komppikitara == Diskografia == === Studioalbumit === * Kaikki menee mustaksi (2020) * Huoleton ja suruton (2023) === EP:t === * Lapsuus (2019) * Haamuna Maailmassa (2021) === Singlet === * ”Autolla mereen” (2020) * ”Rikkinäisen sydämen tuoksu” (2020) * ”Elämän maku suus” (2021) * ”Sunny ja mä” (2023) * ”Roskiin” (2023) * ”Salaiset syntymäpäivät” (2023) == Lähteet == *https://www.soundi.fi/artistit/lapsuus/ *https://stupido.fi/artistit/lapsuus/ === Viitteet === Luokka:Suomalaiset punkyhtyeet
Gō Ichinose

Gō Ichinose () on japanilainen videopelimusiikin säveltäjä. Hänet tunnetaan muun muassa Pokémon-pelisarjan musiikin säveltäjänä. == Lähteet == Luokka:Nintendon entinen henkilöstö
Stierna

Stierna oli ruotsalainen aatelissuku, joka aateloitiin vuonna 1625 numerolla 77. Suku sammui mieslinjalta vuonna 1749. == Suvun jäseniä == # Tuomari ja Västran piirin piiripäällikkö Nils Gregersson (1400-1431) Bäckabyn seurakunnassa Smoolannissa, joka kantoi viisisakaraista tähteä vaakunassaan. ## Måns Nilsson Stierna oli hänen poika, joka mainittiin vuonna 1463, kun hän sinetöi Nydalan luostarille lahjakirjan, kantoi vaakunassaan kuusisakaraista tähteä. ### Hänen poikansa Peder Månsson oli asemies ja piiripäällikkö Västrassa. Hän oli naimisissa Estrid Arvidsdotterin, valtiopäivän edustajan Arvid Knutssonin (Drake af Intorp) tytär . #### Heidän tyttärensä Estrid Stierna oli naimisissa Isak Birgerssonin kanssa ( Halvhjort av Älmtaryd ) #### Anders Pedersson (Stierna), oli naimisissa Kerstin Esbjörnsdotter Bååtin kanssa. Samtida anteckningar om adliga ätten Oxehufvud (1575-1625). Utgivna och kommenterade av Jan Eric Almquist, Personhistorisk tidskrift 1955, nr 1-2, sidor 64-70 ##### Heidän tyttärensä Ingrid Jönsdotter oli naimisissa Bo Anderssonin (Oxehufvud) kanssa Hovin kanssa Hällstadin seurakunnassa . #### Måns Pedersson, Uppsalan läänin vouti 1535–1537, vangittiin Dackefejdenin aikana ja vapautti itsensä ilman kuninkaan lupaa, minkä vuoksi hän menetti lääninhallituksensa. ##### Poika Göran Månsson Stierna oli piiripäällikkö Östbon piirissä ja luultavasti osallistui Stångebron taisteluun . Hän oli Kronobergin ja Jönköpingin läänien kuvernööri vuodesta 1612 kuolemaansa vuonna 1617 saakka. ###### Hänen poikansa Anders Göransson Stierna Säby Bäckabyn seurakunnassa esiteltiin vuonna 1625 Ruotsin Riddarhusissa numerolla 44, joka muutettiin myöhemmin numeroksi 77. == Lähteet == * Gabriel Anrep, Svenska adelns Ättar-taflor, osa 4 * Stierna nro 77 Adelsvapen-Wikissä * Ajankohtaisia muistiinpanoja Oxehufvudin aatelissuvusta (1575-1625). Julkaistu ja huomautettu kirjoittanut Jan Eric Almquist, Journal of Personal History 1955, nro 1-2, sivut 64-70 * Härän pää nro 102 Adelsvapen-Wikissä . == Huomautuksia == Luokka:Ruotsin aateli
Herman Mathias Gisiko

Herman Mathias Gisiko (26. toukokuuta 1850 Raisio – 25. elokuuta 1912 Sauvo) oli suomalainen Sauvossa vaikuttanut maanviljelijä ja kunnallismies, joka sai maanviljelysneuvoksen arvonimen vuonna 1896. Gisiko viljeli Ruonankartanon maita neljä vuosikymmentä. Gisikon vanhemmat olivat Mynämäen kihlakunnan henkikirjuri, Turun meritullikamarin pakkahuoneentarkastaja Herman Otto Gisiko ja Emilia Rosendal ja puoliso vuodesta 1874 Sigrid Jolanda Tötterman. Gisikon isä Herman Otto Gisiko oli syntynyt Tukholmassa Preussista tulleeseen juutalaisperheeseen, mutta hänet oli kastettu luterilaiseksi perheen muutettua Helsinkiin. Mathias Gisiko aloitti lyseon Turussa, mutta siirtyi Alexander Jakob von Wendtin omistaman Palikaisten kartanon pehtooriksi ja vuonna 1872 Ruonankartanon kruununvirkatalon isännäksi. Gisiko ei omistanut Ruonankartanoa, vaan se oli hänellä vuokralla. Gisiko perusti Ruonaan meijerin vuonna 1881 ja pienen meijerikoulun muutamaa vuotta myöhemmin. Karjanpidon lisäksi Gisiko viljeli muun muassa sokerijuurikasta. Gisiko osallistui aktiivisesti Suomen Talousseuran ja Varsinais-Suomen maanviljelysseuran toimintaan ja maanviljelysnäyttelyihin. Hän toimi Peksalan kartanon ruotsinkielisen maanviljelyskoulun johtokunnassa ja oli Peksalan karjanhoitokoulun perustajia. Gisiko toimi Sauvon kuntakokouksen puheenjohtajana vuodesta 1884 vuoteen 1892 saakka, vaikkakin kunnan suomenkielinen johto syytti häntä ruotsin kielen suosimisesta. Gisiko toimi myös Suomen Hypoteekkiyhdistyksen arviomiehenä vuodesta 1894 lähtien, Turun ja Porin läänin virkatalojen tarkastajan sijaisena ja Turku–Karjaa-rautatien pakkolunastuslautakunnan puheenjohtaja. ==Lähteet== Luokka:Suomalaiset maanviljelijät Luokka:Maanviljelysneuvokset Luokka:Vuonna 1850 syntyneet Luokka:Vuonna 1912 kuolleet
Gladys Moreno

Gladys Moreno Cuéllar (28. marraskuuta 1933 Santa Cruz de la SierraCruceños inolvidables: Gladys Moreno, la voz del alma UnitelGladis Moreno Cuellar Pentagrama del Recuerdo – 3. helmikuuta 2005 Santa Cruz de la Sierra) oli bolivialainen laulaja.Gladys Moreno, la 'embajadora de la canción boliviana' El País Moreno aloitti uransa 1940-luvulla, ja hänen lauluaan äänitettiin ensimmäisen kerran hänen ollessaan 15-vuotias. Hän levytti uransa aikana tunnetuimpiin kuuluneiden bolivialaisten lauluntekijöiden kappaleita. Hän tuli tunnetuksi muun muassa taquirarista "Viva Santa Cruz" ja valssista "Misterios del corazón". Moreno sai vuonna 1980 maansa hallitukselta Andien kondorin ritarikunnan ritarinarvon, Bolivian korkeimman kunnianosoituksen. Hänen diskografiansa kattaa kaksitoista levyä. Hän teki esiintymisiä Bolivian lisäksi Argentiinassa, Yhdysvalloissa ja Paraguayssa. Moreno luopui taiteellisesta aktiivisuudestaan noin kaksikymmentä vuotta ennen kuolemaansa. Moreno sairasti diabetesta ja korkeaa verenpainetta ennen kuolemistaan sydänkohtaukseen vuonna 2005. Leskeksi jäi Alfredo Tomelic, jonka kanssa Morenolla oli tytär. == Lähteet == Luokka:Bolivialaiset muusikot Luokka:Laulajat Luokka:Vuonna 1933 syntyneet Luokka:Vuonna 2005 kuolleet
Almir dos Santos

Almir dos Santos (s. 4. syyskuuta 1993) on brasilialainen kolmiloikkaaja. Dos Santos kilpaili yleisen sarjan arvokilpailuissa ensimmäisen kerran Etelä- Amerikan-mestaruuskilpailuissa 2017 ja sijoittui pituushypyssä viidenneksi myötätuulituloksella 751 cm. Aiemmin samana vuonna hän teki pituushyppyennätyksensä 796 cm mutta on sen jälkeen keskittynyt kolmiloikkaan. Vuonna 2018 hän saavutti sisäratojen MM-kilpailuissa hopeaa tuloksella 17,41 m. Toukokuussa 2018 hän hyppäsi Ranskassa ulkoratojen ennätyksensä 17,53 m, ja helmikuussa 2019 hän paransi Yhdysvalloissa sisäratojen ennätyksensä 17,46 metriin. Vuoden 2019 arvokilpailuissa dos Santos sijoittui Pan-Amerikan kisoissa neljänneksi tuloksella 16,70 m ja Dohan MM-kilpailuissa sijalle 12 tuloksella 15,01 m hypättyään karsinnassa tuloksen 16,92 m. Vuonna 2021 kilpailluissa Tokion olympialaisissa hän jäi karsintaan tuloksella 16,27 metriä. Helmikuussa 2022 dos Santos saavutti Etelä-Amerikan sisäratojen mestaruuskilpailuissa hopeaa ja toukokuussa hän sijoittui Ibero-Amerikan mestaruuskilpailuissa neljänneksi; molemmissa hänen tuloksensa oli 16,59 m. Eugenen MM-kilpailuissa 2022 hän sijoittui seitsemänneksi tuloksella 16,87 m. Hän voitti kolmiloikan Etelä-Amerikan-mestaruuden 2023 tuloksella 17,24, mutta karsiutui samana vuonna loppukilpailusta Budapestin MM-kilpailuissa. Pariisin olympialaisissa 2024 dos Santos sijoittui kolmiloikan loppukilpailussa 11:nneksi tuloksella 16,41. Kilpailun päätyttyä hän kosi tyttöystäväänsä stadionyleisön edessä. Dos Santos on voittanut kolmiloikassa Brasilian- mestaruuden vuosina 2019, 2022 ja 2023. == Lähteet == Luokka:Brasilialaiset kolmiloikkaajat Luokka:Vuonna 1993 syntyneet Luokka:Elävät henkilöt
Helge Mortensen

Helge Mortensen (s. 9. toukokuuta 1941 Odense) on tanskalainen sosiaalidemokraattinen poliitikko. Hän on istunut kansankäräjillä vuosina 1984–2005 ja toiminut Tanskan liikenneministerinä vuosina 1993–1994 sekä viestintä- ja matkailuministerinä vuonna 1994. Vuosina 1994–2006 hän työskenteli valtiontilintarkastajana. ==Lähteet== ==Aiheesta muualla== * Helge Mortensen Tanskan kansankäräjien verkkosivuilla Luokka:Tanskan ministerit Luokka:Tanskan liikenneministerit Luokka:Vuonna 1941 syntyneet Luokka:Elävät henkilöt
Ferenc Wesselényi

Kreivi Ferenc Wesselényi de Hadad et Murány (1605 – 1667) oli unkarilainen magnaatti ja Unkarin palatiini vuodesta 1655. Hän osallistui vuonna 1667 Frankopanin salaliittoon keisari Leopold I:stä vastaan, mutta kuoli samana vuonna ennen sen paljastumista. Wesselényi valloitti Murányn linnan vuonna 1644 linnan rouvan, kauniin Maria Széchyn avulla, jonka rakkauden hän herätti. Tätä episodia kuvaa yksi runoilija István Gyöngyösin romanttisista teoksista.Nordisk familjebok / Uggleupplagan. 32. Werth - Väderkvarn ==Lähteet== Luokka:Unkarilaiset kreivit Luokka:Unkarin kuningaskunnan palatiinit Luokka:Salaliittojen jäsenet Luokka:Vuonna 1605 syntyneet Luokka:Vuonna 1667 kuolleet
90’s Show

90’s Show () on yhdysvaltalainen tilannekomediatelevisiosarja, joka sijoittuu 1990-luvulle. Sarjassa esiintyy alkuperäisen 70’s Show -televisiosarjan hahmoja ja näyttelijöitä lukuun ottamatta Steven Hydeä ja häntä näytellyttä Danny Mastersonia, jota odottaa oikeudenkäynti raiskaussyytteistä. Sarja keskittyy Eric Formanin ja Donna Pinciotin tyttären Leia Formanin ympärille.https://www.iltalehti.fi/tv-ja- leffat/a/e3759a8f-6618-4205-8a93-c201a9dc188e == Juoni == Leia lähtee vanhempiensa kanssa kylään isovanhempiensa Kittyn ja Redin luo Point Placeen, jossa hän tutustuu paikallisiin nuoriin ja päättää jäädä sinne koko kesäksi. Eric on aluksi vastahakoinen, mutta antaa lopulta tyttärelleen luvan jäädä ja palaa kahdestaan Donnan kanssa Chicagoon. Pian selviää, että Leian isovanhempien naapurissa asuvan tytön Gwenin äidillä on suhde Fezin kanssa. Nuorten ystäväporukkaan lukeutuvat myös Michael Kelson ja Jackie Burkhartin poika Jay, jonka kanssa Leia alkaa seurustella, Gwenin veli Nate ja tämän tyttöystävä Nikki sekä aasialainen homoseksuaali Ozzie, jolla on etäsuhde kanadalaiseen poikaan Etienneen. Leian syntymäpäiville saapuu vierailulle myös Donnan isä Bob Floridasta. Hänen antamansa lahja karaokelaite on sen verran arvokas, että Redin täytyy pistää paremmaksi omalla lahjallaan. Lopulta hän keksii antaa lahjaksi Ericin entisen auton. Sarjan aikana käy ilmi, että 70 Show'n lopussa keskenään seurustelemaan alkaneiden Fezin ja Jackien suhde kariutui, kun jälkimmäinen jäi kiinni pettämisestä Michaelin kanssa. == Näyttelijät == === Erikoisvierailijat === == Lähteet == Luokka:2020-luvun yhdysvaltalaiset tilannekomediat Luokka:1990-luku Luokka:Foxin televisio- ohjelmat
Inupiatit

Inupiatit tai iñupiatit ovat Pohjois-Alaskassa elävä inuiittikansa, joka elää Alaskan ja Kanadan pohjoisosissa ja Grönlannissa. Inupiatien perinteisiin elinkeinoihin kuuluvat karibujen, porojen, hirvien, mursujen ja maitovalaiden metsästys, kalastus ja keräily. Vastaavasti heidän perinteisiä ruokiaan ovat muktuk eli raaka ja jäinen valaanliha, hylkeenrasva, kala ja kuivattu karibunliha. Heidän perinteisten vaatteidensa ja saappaidensa valmistukseen on käytetty eläinten vuotia eli nahkoja, luuneulaa ja eläinten jänteitä. Iglujen sijaan inupiatien perinteinen asumus on kivistä ja ajopuusta tai valaanluusta rakennettu talo, joka on peitetty turpeella tai sammalella. Upper One Games ja E-Line Media ovat kehittäneet yhteistyössä inupiatien kanssa vuonna 2014 julkaistun videopelin nimeltä Never Alone, joka esittelee inupiatien kulttuuria. == Lähteet == Luokka:Arktisen alueen alkuperäiskansat Luokka:Eskimot
Olof Westerlund

Olof Westerlund (14. tammikuuta 1921 - 12. tammikuuta 2011 Raasepori) oli suomalainen maanviljelijä sekä ravihevosten ohjastaja, valmentaja ja omistaja. Hän oli 1950-luvun näkyvimpiä raviurheilijoita Suomessa. Tenholassa asuneen Westerlundin ensimmäinen menestyshevonen oli suomenhevosori Erkko. Erkon osti hänen isänsä Herman Westerlund näkemättä maanviljelystyöhön, mutta pienikokoinen hevonen osoitti olevansa kyvykäs juoksija. Erkko oli kolminkertainen ravikuningas ja viitenä vuonna eniten ansainnut hevonen Suomessa. Olof Westerlundin aloitteesta Vermossa aloitettiin Erkon muistoksi ajettava avoin suomenhevosten kilpailu vuonna 1978. Erkon Pokaali -niminen kilpailu ajetaan Vermossa edelleen vuosittain. Westerlundin osaomistama Karina voitti ravikuningattaren tittelin Forssassa 1968. Westerlund kilpaili suomenhevosilla myös Ruotsissa lämminverisiä vastaan. Westerlund oli ensimmäisten joukossa, kun lämminverisiä ravureiden tuonti Suomeen aloitettiin. Hän kilpaili lämminverisillä ja kuului vuonna 1955 perustetun Lämminveriraviliiton ensimmäiseen johtokuntaan. Kilpakumppanit tunsivat Westerlundin taitavana kilpa-ajajana ja rehtinä urheilijana, joka osasi myös käyttää muiden heikkouksia hyväkseen kilpailun aikana. Hän käytti kilpailuissa aina kelloa, mistä oli hyötyä sekä Kuninkuusravien ennätysaikojen saavuttamisessa sekä toisaalta aikanaan yleisten aikatasoitusten vuoksi. Nuorena Westerlund kilpaili eri lajeissa, erityisesti maastohiihdossa ja maantiepyöräilyssä, jossa hän ylsi SM-hopealle saakka. == Lähteet == Luokka:Suomalaiset ravivalmentajat Luokka:Suomalaiset raviohjastajat Luokka:Vuonna 1921 syntyneet Luokka:Vuonna 2011 kuolleet Luokka:Suomalaiset maanviljelijät
Pálffy ab Erdöd

Pálffy ab Erdöd on huomattava unkarilainen suku, joka laskee polveutuvansa pääasiassa Miklos Pálffysta (s. 1552, k. 1600), joka oli johtomiehenä Unkarin tärkeimmillä puolustuspisteillä turkkilaisia ​​vastaan. Hän oli naimisissa rikkaan Maria Magdalena Fuggerin kanssa ja hänet korotettiin vuonna 1599 kreiviksi. Hänen jälkeläisensä saavuttivat korkeimmat virat ja kunniatehtävät; eräs suvun haara sai ruhtinaallisen arvon vuonna 1807. Nordisk familjebok / Uggleupplagan. 20. Norrsken - PaprockiMeyers Konversationslexikon ==Lähteet== Luokka:Unkarilaiset suvut
Shigeki Morimoto

Shigeki Morimoto () on japanilainen ohjelmoija ja videopelisuunnittelija. == Ura == Morimoto työskentelee Pokémon-pelisarjaa valmistavassa yhtiössä Game Freakissa. Hän on työskennellyt lähes jokaisen pääsarjan Pokémon-pelin parissa, aina Pokémon Redistä ja Bluesta lähtien. Redissä ja Bluessa Morimoton työtehtävänä oli suunnitella ja luoda pelien taistelujärjestelmä. Morimoto on työskennellyt myöhemmin myös Pokémon-pelien ohjaajana. Hän on myös vastuussa harvinaisen legendaarisen Pokémonin Mewn ohjelmoinnista peliin. == Pelit == Vuosi Peli Rooli 1993 Mario & Wario kartan suunnittelu 1996 Pokémon Red & Green ohjelmoija, hahmosuunnittelu Pokémon Blue ohjelmoija, hahmosuunnittelu 1997 Bushi Seiryūden: Futari no Yūsha kartansuunnittelija, pelin tasapainottaminen 1998 Game Boy Camera erityiskiitos Pokemon Stadium hahmosuunnittelu Pokémon Yellow ohjelmoija 1999 Pokémon Gold ja Silver ohjelmoija, pelisuunnittelu 2000 Pokémon Crystal ohjelmoija, pelisuunnittelu Pokémon Stadium 2 hahmojen suunnittelu 2001 Super Smash Bros. Melee esiintyvän hahmon pelikehittäjä (Pokémon) 2002 Pokémon Ruby & Sapphire taisteluohjaaja, pelisuunnittelu 2003 Pokémon Colosseum avustaja 2004 Pokémon FireRed ja LeafGreen taisteluohjaaja, pelisuunnittelu Pokémon Emerald ohjaaja 2005 Pokémon XD: Gale of Darkness avustaja 2006 Pokémon Diamond & Pearl taisteluohjaaja, pelisuunnittelu Pokémon Battle Revolution avustaja 2008 Super Smash Bros. Brawl esiintyvän hahmon pelikehittäjä (Pokémon) Pokémon Platinum pelisuunnittelu 2009 Pokémon HeartGold & SoulSilver ohjaaja 2010 Pokémon Black & White pelisuunnittelu 2012 Pokémon Black 2 & White 2 pelisuunnittelu 2013 Pocket Card Jockey erityiskiitos Pokémon X & Y taistelujen suunnittelu 2016 Pokémon Sun & Moon taistelujen suunnittelu 2017 Pokémon Ultra Sun & Ultra Moon taistelujen suunnittelu 2019 Little Town Hero päällikkö Pokémon Sword & Shield taistelujen ohjaaja == Lähteet == Luokka:Japanilaiset ohjelmoijat Luokka:Videopeliohjelmoijat Luokka:Vuonna 1967 syntyneet Luokka:Elävät henkilöt
Hinohara

Hinohara () on Japanin kyläkunta Honshūn saarella Kantōn alueella Tokion metropolissa. Se kuuluu Nishi-Taman piirikuntaan. Hinohara sijaitsee sisämaassa Tokion länsiosan vuoristoalueella ja rajautuu etelässä Yamanashin prefektuuriin. Kunnan alueesta 92 prosenttia on metsän peitossa. Keskuskylä Motojuku on rakentunut Kita-Aki- ja Minami-Aki-jokien yhtymäkohtaan. Hinoharassa on 2 039 asukasta (elokuussa 2022) ja sen pinta-ala on 105,41 neliökilometriä. Hinohara on Tokion metropolin länsiosien ainoa jäljellä oleva kyläkunta. Pääosa sen pinta-alasta on jyrkkäpiirteistä vuoristoa, jonka korkein huippu on 1 531 metriin kohoava Mitōvuori. Paikkakunnalla on pitkä historia, ja sen alueelta on löytynyt arkeologisia jäänteitä jo jōmon- kaudelta. Edo-kaudella sinne sijoitettiin daimiokunnan tulliportti. Hinohara on ollut itsenäinen kunta Japanin kunnallishallinnon perustamisesta lähtien vuonna 1889. Nykyisinkin merkittävä elinkeino on metsäteollisuus. Luontonsa ansiosta Hinohara on suosittu retkeilykohde, ja seutua onkin kutsuttu ”tokiolaisten olohuoneeksi” (okuzashiki). Valtaosa Hinoharan alueesta kuuluu Chichibun–Taman–Kain kansallispuistoon. Luonnonnähtävyyksiin lukeutuvat noin 100 metriä korkea, huomiota herättävä Kanotoiwa-kalliomuodostelma ja Hossawan vesiputous. Syrjäisyytensä vuoksi alue on säilyttänyt myös monia perinteisiä kulttuuripiirteitä. Rakennettuun kulttuuriperintöön kuuluvat Japanin tärkeän kulttuuriomaisuuden luetteloon valittu Kobayashi-suvun asuintalo ja ”kypärä- tyyliin” (kabuto-zukuri) rakennetut vanhat maalaistalot. == Kuvia == Tiedosto:Hinohara Vill Office.jpg|Hinoharan kunnantalo Tiedosto:Kanotoiwa landscape.jpg|Kanotoiwa-kallio Tiedosto:Hossawa falls, Hinohara, Tokyo, Japan.JPG|Hossawan vesiputous Tiedosto:Henbori Bus stop (14094917885).jpg|Bussipysäkki ja kirsikkapuu Hinoharassa == Lähteet == == Aiheesta muualla == * Kaupungin internetsivut Luokka:Tokion prefektuurin kunnat
Hunyadi

Hunyadi oli Vajdahunyadista lähtöisin ollut unkarilainen aatelissuku. Suvusta nousi Unkarin kuningas Matias Corvinus. Suvun jäseniä:Hunyady family genealogy.euweb.cz * János Hunyadi (1407–1456) sotapäällikkö, suurmaanomistaja ja Unkarin valtionhoitaja. * László Hunyadi (1433–1457), edellisen vanhin poika, valtiomies ja soturi.1911 Encyclopædia Britannica/Hunyadi, László * Mátyás Hunyadi, latinaksi Matias Corvinus (1443–1490), edellisen veli, Unkarin kuningas vuosina 1458–1490. * János Corvinus (1473–1504), edellisen avioton poika, Kroatian ja Slavonian baani.1911 Encyclopædia Britannica/Corvinus, János == Lähteet == ==Kirjallisuutta== *Mănescu, Jean-Nicholas: Das Oswaldussymbol in der Wappenwelt Osteuropas. Tom C. Bergroth (toim.): Genealogica & Heraldica. Report of The 16th International Congress of Genealogical and Heraldic Sciences in Helsinki 16-21 August 1984. Helsinki 1984, s. 415-424. ISBN 951-99640-4-5 Luokka:Unkarilaiset suvut Luokka:Unkarin hallitsijasuvut Luokka:Unkarin keskiaika
Nyžni Sirohozy

Nyžni Sirohozy (; ) on kaupunkityyppinen taajama Henitšeskin piirissä, Hersonin alueella, Etelä-Ukrainassa. Taajama sijaitsee Velyki Sirohozy -joen varrella, 169 kilometriä aluekeskus H’ersonista itään ja 92 kilometriä piirikeskus Henitšeskistä pohjoiseen. Vuonna 2021 taajaman väkiluvuksi arvioitiin 4 544. Väestönlaskennassa 2001 kirjattiin 6 021 asukasta, joista enemmistö oli ukrainalaisia. Paikkakunta on ollut heinäkuusta 2020 lähtien osa Henitšeskin piiriä. Tätä ennen se toimi Nyžni Sirohozyn piirin hallintokeskuksena. Taajaman lähistöllä on 11 muinaista hautakumpua, joista tunnetuimmat ovat nimeltään Dijiv ja Ohuz. Nykyisen asutuksen alkuajankohtana pidetään vuotta 1812. Kaupunkityyppisen taajaman aseman asutus sai vuonna 1960. Venäjän asevoimat miehittivät taajaman osana hyökkäyssotaansa Ukrainaan alkuvuodesta 2022. Въезд в райцентр - panoramio.jpg|Taajaman nimikyltti taajamaan johtavan paikallistien varrella. ==Lähteet== ==Aiheesta muualla== *Nyžni Sirohozy.City (Нижні Сірогози.City) (nsirogozy.city) Luokka:Henitšeskin piiri Luokka:Hersonin alueen kaupunkityyppiset taajamat
Rahkamadonlakki

Rahkamadonlakki (Psilocybe fuscofulva, syn. Psilocybe turficola ja Psilocybe atrobrunnea) on madonlakkeihin (Psilocybe) kuuluva sienilaji. Muista madonlakeista poiketen se ei tuota psykoaktiivisia yhdisteitä. == Kuvaus == Rahkamadonlakki on pieni, ruskea sieni. Lakki on 1–3 senttimetriä leveä, väriltään tumman harmaanruskea tai punaruskea. Jalka on 3–10 senttimetriä pitkä, aluksi vaaleanruskea, mutta tummuu punaruskeaksi sienen vanhetessa.Noordeloos, Machiel E.: Strophariaceae Sing. & Smith. Teoksessa == Levinneisyys ja elinympäristö == Rahkamadonlakkia tavataan Yhdysvalloissa, Kanadassa sekä useissa Euroopan maissa. Suomessa se on yleisehkö. Sienen elinympäristöä ovat metsäsoistumat ja avosuot.Kytövuori, Ilkka et al.: Helttasienten ja tattien ekologiataulukko. Teoksessa Se kasvaa rahka- ja karhunsammalella, harvoin myös kostealla lahopuulla. == Psykoaktiivisuus == Rahkamadonlakki ei tuota psilosybiiniä eikä psilosiinia, vaikka sieni on läheistä sukua muun muassa suippumadonlakille (Psilocybe semilanceata). Koska niin sanottuja vähämadonlakkeja (Deconica) ei enää luokitella madonlakkeihin, on rahkamadonlakki tiettävästi sukunsa ainoa laji, joka ei tuota psykoaktiivisia yhdisteitä. Rahkamadonlakilta puuttuu myös useimmille madonlakeille tyypillinen sienen jalan sinertyminen, joka psykoaktiivisilla lajeilla johtuu psilosiinin hapettumisesta. == Taksonomia == Rahkamadonlakista on käytetty useita tieteellisiä nimiä. Psilocybe turficola on ollut monien eurooppalaisten tutkijoiden käytössä, mutta virheellisen lajikuvauksen takia nimi ei ole validi. Nimi Psilocybe atrobrunnea on kyseenalainen, eikä alkuperäinen lajikuvaus välttämättä edes viittaa rahkamadonlakkiin. Tästä syystä rahkamadonlakin tieteelliseksi nimeksi jää jäljelle Psilocybe fuscofulva. == Lähteet == Luokka:Madonlakit
Turvapaikka (kirja)

Turvapaikka on Arto Salmisen vuonna 1995 ilmestynyt esikoisteos. Kirjan tapahtumat sijoittuvat Punaisen Ristin pakolaiskeskukseen kaksikieliselle paikkakunnalle. Salminen keräsi kirjan aineiston työskennellessään pakolaiskeskuksessa Siuntiossa. Hän on kertonut kirjan olevan tarkka raportti keskuksen tapahtumista. == Vastaanotto == Heti ilmestyttyään kirjaa kehuttiin, mutta sitä myytiin vain 450 kappaletta. Arviossaan Ari Lahdenmäki luonnehtii Salmisen kirjoja unohtumattomiksi, jotka luettuaan moni haluaisi ne unohtaa. Salmista hän piti hyvinvointivaltion rappion säälimättömänä kuvaajana. == Muuta == Kirjasta on tehty näytelmä. == Lähteet == Luokka:Vuoden 1995 kirjat Luokka:Suomalaiset kirjat
Masked Singer Suomi (4. tuotantokausi)

Masked Singer Suomen neljännen kauden esittäminen alkoi MTV3-kanavalla 3. syyskuuta 2022 ja päättyi 19. marraskuuta 2022. Kauden juonsi Ilkka Uusivuori ja vakiopanelisteina toimivat Janne Kataja, Jenni Kokander, Maria Veitola ja Christoffer Strandberg. Neljännen tuotantokauden hahmot olivat Banaani, Fikkari, Hodari, Kaappikello, Party Animal, Ritari, Sammakko, Sarvikuono, Siili, Timantti, Ukkonen ja Örkki. Kauden viidennessä jaksossa kilpailuun tulivat mukaan uudet hahmot, parina esiintyvät, Kruuna ja Klaava. Kuudennessa jaksossa mukaan tuli myös yksi uusi hahmo, Musta-Lammas. == Kilpailijat == Hahmo Henkilöllisyys Jakso Hahmo Henkilöllisyys 1 2 3 4 5 6 7 8 9 10 11 12 Musta-Lammas Lenni-Kalle Taipale Jatkossa Jatkossa Jatkossa Jatkossa Jatkossa Voittaja Örkki Tuure Boelius Jatkossa Jatkossa Jatkossa Jatkossa Jatkossa Jatkossa Jatkossa 2. sija Hodari Nelli Matula Jatkossa Jatkossa Jatkossa Jatkossa Jatkossa Jatkossa Jatkossa 3. sija Banaani Janne Ahonen Jatkossa Jatkossa Jatkossa Jatkossa Jatkossa Jatkossa Putosi Party Animal Chachi Hildén Jatkossa Jatkossa Jatkossa Jatkossa Jatkossa Putosi Sarvikuono Köpi Kallio Jatkossa Jatkossa Jatkossa Jatkossa Putosi Siili Tuija Pehkonen Jatkossa Jatkossa Jatkossa Putosi Kruuna ja Klaava Viki Eerikkilä & Köpi Kallio Jatkossa Putosi Ukkonen Miitta Sorvali Jatkossa Jatkossa Putosi Timantti Janina Fry Jatkossa Jatkossa Putosi Ritari Eino Grön Jatkossa Putosi Fikkari Niina Lahtinen Jatkossa Putosi Sammakko Sami Sykkö Putosi Kaappikello Kari Aihinen Putosi == Jaksot == Jakso Jakson nimi Ensiesitys Katsojaluvut1 1 Pelkkiä porilaisia 3. syyskuuta 2022 535 000 2 Kuninkaallista menoa 10. syyskuuta 2022 556 000 3 Syvä häpeä 17. syyskuuta 2022 617 000 4 Ahaa- elämyksiä 24. syyskuuta 2022 611 000 5 Pikavihjeet 1. lokakuuta 2022 662 000 6 Laumapsykoosi 8. lokakuuta 2022 678 000 7 Vahvaa epätoivoa 15. lokakuuta 2022 655 000 8 Ennustuksia 22. lokakuuta 2022 627 000 9 Loppukuusikko 29. lokakuuta 2022 710 000 10 Lipsautuksia 5. marraskuuta 2022 550 000 11 Loppuu häämöttää 12. marraskuuta 2022 634 000 12 Mitä ihmettä?! 19. marraskuuta 2022 712 000 1 Keskikatsojamäärä televisiossa jakson ensiesityspäivänä. == Lähteet == Luokka:2020-luvun suomalaiset musiikkiohjelmat Luokka:MTV3:n televisio-ohjelmat Luokka:Tuotantokaudet
Zichy (suku)

Zichy (de Zich et Vásonykő) on yksi Unkarin vanhimmista ja tunnetuimmista aatelissuvuista. Se on mainittu jo 1200-luvulla. Suku sai ensin sukunimen Zayk vanhimman tunnetun esi-isänsä mukaan, sitten 1400-luvulta lähtien Zichin sukutilan mukaan. Suku sai vuonna 1679 keisarillisen kenraalin Istvan Zichyn (k. 1693) myötä kreivinarvon.Nordisk familjebok / Uggleupplagan. 33. Väderlek - Äänekoski1911 Encyclopædia Britannica/Zichy Suvun jäsenistä ovat mainittavia seuraavat:Tietosanakirja / 10. Työehtosopimus-ÖölantiMeyers Konversationslexikon * Mihály Zichy (1827–1906), unkarilainen taiteilija, taidemaalari, Venäjän tsaariperheen hovimaalari * Nándor Zichy (1829–1911), poliitikko * Jenő Zichy (1837–1906), valtiopäivämies * Géza Zichy (1849–1924), unkarilainen säveltäjä ja kirjailija == Lähteet == Luokka:Unkarilaiset suvut
Magnus Ilmjärv

Magnus Ilmjärv (s. 31. elokuuta 1961 Viljandi, Viron SNT) on virolainen nuoremman sukupolven tutkija, historioitsija ja Tallinnan yliopiston professori. Hän on opiskellut ja työskennellyt Tarton ja Helsingin yliopistoissa. Ilmjärv nosti ensimmäisenä esiin löytämiään arkistotietoja Viron ensimmäisen tasavallan politiikan kysymyksistä, erityisesti presidentti Konstantin Pätsin todellisesta toiminnasta maan vanhimpana ja presidenttinä vuodesta 1934 kesäkuuhun 1940. Hän väitteli tohtoriksi Helsingin yliopistossa vuonna 2004. == Lähteet == Luokka:Virolaiset historioitsijat Luokka:Vuonna 1961 syntyneet Luokka:Elävät henkilöt
Sielun kaltainen tuote

Sielun kaltainen tuote on Apulannan 13. studioalbumi, joka julkaistiin 14. lokakuuta 2022. Albumilta on julkaistu singlenä kappaleet “Lokin päällä lokki”, “60 uutta ongelmaa”, "3D-Kriisit", "9 Väärää Kättä" ja "Kämmenen kuva poskeen". Albumia on työstetty vuosina 2019-2022 yhtyeen tukikohdassa Apulandiassa. Kaikki kappaleet on säveltänyt ja sanoittanut Toni Wirtanen. Albumin on miksannut Jyrki Tuovinen ja tuottanut Jyrki Tuovinen, Apulanta ja DJ Infekto. Albumin on masteroinut Jasse Kesti. Levyjulkaisukeikka järjestettiin 14. lokakuuta 2022 Pakkahuoneella Tampereella. Albumi on myynyt platinaan oikeuttavan määrän. == Kappaleet == # # # # # # # # # == Arvostelut == * Kaaoszine: Tutun kuuloinen, mutta erittäin hyvä – Arviossa Apulannan uusi albumi ”Sielun kaltainen tuote” Viitattu 14.10.2022. * Kulttuuritoimitus: Apulannan 30-vuotista uraa juhliva Sielun kaltainen tuote rähisee ja lämmittää Viitattu 31.10.2022. * Soundi: Sielun kaltainen tuote ei ole täysin epäonnistunut levy, mutta turha se on – arviossa Apulannan uutuus Viitattu 20.10.2022. * V2.fi: == Lähteet == Luokka:Apulannan albumit Luokka:Vuoden 2022 albumit
Novofedorivka

Novofedorivka (; ; vuoteen 1992 Saky-4) on taajama Etelä-Ukrainan Krimin autonomisen tasavallan Sakyn piirissä. Taajama sijaitsee Krimin niemimaan länsirannalla, maanteitse 56 kilometriä aluekeskus Simferopolista länteen ja seitsemän kilometriä piirikeskus Sakysta lounaaseen. Vuonna 2013 alussa taajaman väkiluvuksi arvioitiin 6 558. Väestönlaskennassa 2001 kirjattiin 5 570 asukasta. Taajaman nimi oli vuoteen 1992 saakka lentokasarmi Saky-4 (), mikä viittasi heti taajaman itäpuolella sijaitsevaan, Neuvostoliiton laivaston käytössä olleeseen Sakyn lentotukikohtaan. Venäjän asevoimat miehittivät taajaman osana Krimin miehitystään alkuvuodesta 2014. Lentotukikohdan ohella Novofedrivkaa on kehitetty Mustanmeren rantalomakohteena. Tiedosto:Пляж. Новофёдоровка.jpg|Venäläisiä rantaturisteja Novofedorivkassa (2019). Tiedosto:Russian Naval Aviation aircraft at Novofedorovka airbase.jpg |Venäläisiä laivaston hävittäjiä Sakyn lentotukikohdassa (2010). ==Lähteet== ==Aiheesta muualla== Luokka:Krimin autonominen tasavalta Luokka:Ukrainan kaupunkityyppiset taajamat
Väinö Suuronen

Väinö Suuronen (14. heinäkuuta 1887 Kangasniemi – 18. helmikuuta 1956 Kangasniemi) oli suomalainen yritysjohtaja, joka sai kauppaneuvoksen arvonimen. ==Henkilöhistoria== Suurosen vanhemmat olivat maanviljelijä Adolf Fredrik Suuronen ja Mariana Kuitunen ja puoliso vuodesta 1916 talousopettaja Kerttu Emilia Tiitinen. Suuronen kävi viisi luokkaa Mikkelin lyseota 1900–1906 ja tuli ylioppilaaksi Helsingin maanviljelyslyseosta 1911. Hän teki myös opintomatkoja useisiin Euroopan maihin. Suuronen oli harjoittelija Suomen Kylvösiemenyhdistyksessä 1910–1911 ja Hankkijalla siemenosaston johtaja 1911–1918, apulanta-, väkirehu- ja viljaosaston johtaja 1918–1923 ja johtokunnan jäsen 1914–1922. Valtion Rikkihappo- ja superfosfaattitehtaiden myyntiosaston päällikkö Lappeenrannassa Suuronen oli 1922–1928 ja 1931–1944, kaupallisen osaston johtaja Helsingissä 1945–1953 ja johtokunnan jäsen 1945–1953 ja Vihtavuori-yhtiön kaupallisen osaston johtaja ja johtokunnan jäsen vuodesta 1946. Suomen Maanviljelijöiden Kauppa -yhtiön toinen johtaja Tampereella Suuronen oli 1929–1930. Hän omisti Hirvisalon tilan Hirvensalmella 1916–1945 ja Suomäen tilan Kangasniemellä vuodesta 1938. Suurosella oli myös useita luottamustehtäviä, mukaan lukien Lappeenrannan kaupunginvaltuuston jäsenyys Maalaisliiton edustajana. Kauppaneuvoksen arvonimen hän sai 1947.Kuka kukin on 1954, s. 853. Viitattu 10.8.2022. ==Julkaisuja== * Hurudan är tillgången på utsäde?, 1918 * Blott med arbete och omsorg kunna vi detta år öka livsmedelsproduktionen, 1918 * Superfosfaatti lannoitusaineena, 1923 * Lannoitusmenetelmien uudistaminen: sarja kirjoituksia, 1925, Väinö Suuronen, ym. * Ammattilaisen opas: mitä pienteollisuuden harjoittajan tulee tietää, 1925 * Väkilannoitteitten valinnasta Suomessa, 1932 * Halvempiin maataloustuotteisiin lisäämällä väkilannoitteitten käyttöä, 1932 * Eräitä keinoja maatalouspulan helpottamiseksi, 1933 * Suomen peltomaiden varustaminen fosforihappolannoitteilla, 1933 * Kangasniemen Unnukkalasta ja unnukkalaisista, 1935 * "Kälän metsä ja vesi" Hämeen ja Savon historiallisella rajalla, 1937 * 20 vuotta Suomen maatalouden ja teollisuuden palvelua, 1939 * Kaskeaminen pellon ja laitumen perustamiskeinona, 1945 ==Lähteet== Luokka:Suomalaiset maanviljelijät Luokka:Suomalaiset yritysjohtajat Luokka:Suomalaiset tietokirjailijat Luokka:Lappeenrannan kaupunginvaltuutetut Luokka:Kauppaneuvokset Luokka:Vuonna 1887 syntyneet Luokka:Vuonna 1956 kuolleet
Väinö Parkkinen

Väinö Armas Parkkinen (27. huhtikuuta 1902 Helsinki – 6. maaliskuuta 1957 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. Parkkisen vanhemmat olivat liikemies Oskar Parkkinen ja Ester Dahlberg. Parkkinen kävi kolme luokkaa Suomalaista normaalilyseota 1913–1917 ja harjoitti opintoja Englannissa 1920–1923. Hän oli Oskar Parkkisen tukkuliikkeen palveluksessa 1917–1941 tullaaja, varastonhoitaja, autonkuljettaja, kauppamatkustaja ja prokuristi, ja sitten Oskar Parkkinen Oy:n toimitusjohtaja ja johtokunnan puheenjohtaja 1941–1956. Parkkinen oli myös Mauste-yhtiön toimitusjohtaja ja johtokunnan puheenjohtaja 1941–1956 ja hänellä oli useita kaupan alan ja muita luottamustehtäviä. Kauppaneuvoksen arvonimen Parkkinen sai 1947. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Suomalaiset yrittäjät Luokka:Kauppaneuvokset Luokka:Vuonna 1902 syntyneet Luokka:Vuonna 1957 kuolleet
Väinö Koskinen

Väinö Emil Koskinen (17. heinäkuuta 1880 Urjala – 17. helmikuuta 1956 Helsinki) oli suomalainen puutarhuri, yrittäjä ja yritysjohtaja, joka sai kauppaneuvoksen arvonimen. Väinö Koskisen ura alkoi paimenpoikana ja harjoittelijana Herman Hiltusen puutarhassa Helsingin maalaiskunnassa 1899–1901. Hän oli sitten Saksassa puutarhamies Frans Grümmerin kauppapuutarhassa 1901–1905, harjoittelija Conrad Maasilla Rellingenissä 1906–1907, Behralla Hannoverissa ja useissa puutarhaliikkeissä Berliinissä 1908–1909. Herman Hiltusen ja Frans Grümmerin palveluksessa Koskinen oli Suomeen palattuaan 1909, Edvars Steniuksen palveluksessa Männistön puutarhassa 1910–1912 ja veljensä Onni Koskisen kanssa perustamansa Veljekset Koskinen Oy:n toimitusjohtaja vuodesta 1912. Kauppapuutarha kasvoi alallaan Suomen suurimmaksi 1950-luvun puolivälissä. Koskinen oli Helsingin maalaiskunnan kunnanvaltuuston jäsen, Suomen Kauppapuutarhurien Seuran perustajia 1919, Helsingin Suomalaisen Puutarhaseuran perustajia 1922 ja puheenjohtaja aina vuoteen 1951 asti sekä Kauppapuutarhaliiton puheenjohtaja 1945–1953. Kauppaneuvoksen arvonimen hän sai 1948, Suomen Puutarhaviljelijäin Liiton kultaisen ansiomerkin 1940 ja seuran kunniajäsenyyden 1950. Kauppapuutarhaliiton ensimmäisen kunniajäsenyyden Koskinen sai 1953. Hän oli myös Helsingin Puutarhaseuran kunniajäsen ja -puheenjohtaja. ==Lähteet== Luokka:Suomalaiset puutarhurit Luokka:Suomalaiset yritysjohtajat Luokka:Suomalaiset yrittäjät Luokka:Kauppaneuvokset Luokka:Vantaan kaupunginvaltuutetut Luokka:Vuonna 1880 syntyneet Luokka:Vuonna 1956 kuolleet
Väinö Pätiälä

Väinö Paavo Pätiälä (22. huhtikuuta 1884 Asikkala – 24. marraskuuta 1957) oli suomalainen, pääasiassa Päijät-Hämeessä vaikuttanut kartanonomistaja ja yritysjohtaja, joka sai maanviljelysneuvoksen arvonimen vuonna 1948. Pätiälän vanhemmat olivat taloustirehtööri Kalle Kustaa Pätiälä ja Adolfina Eskola. Torpparin poika Kalle Kustaa Pätiälä hankki useita kartanoita Päijät-Hämeen ja Kymenlaakson alueella, joiden viljelyä hänen poikansa jatkoivat. Väinö Pätiälä kirjoitti ylioppilaaksi Hämeenlinnan lyseosta 1904 ja valmistui agronomiksi Mustialan maanviljelysopistosta 1907. Hän hoiti vuodesta 1908 lähtien yhdessä isänsä kanssa Rautajärven kartanoa. Hän osti Hollolan Laitialan kartanon 1910 isältään ja hoiti sitä itsenäisesti vuoteen 1943. Sen jälkeen hän toimi vielä Luukin kartanon hoitajana Espoossa vaimonsa kanssa. Laitilassa Pätiälä valmisti suurisuuntaisesti AIV-rehua ja kunnostautui siemenviljelijänä. Pätiälällä oli Lahdessa ja Hollolassa lukuisia luottamustoimia, ja hän toimi kymmenien vuosien aikana muun muassa Itä-Hämeen maanviljelysseurassa, Ayrshire-yhdistyksessä ja Suomen Kylvösiemenyhdistyksessä. Pätiälä vaikutti myös Lahden elinkeinoelämässä, ja tuli paikallisen huonekaluyrityksen Joutjärvi Oy:n omistajaksi. Pätiälä sai Lahteen oman nimikkokatunsa. ==Lähteet== Luokka:Suomalaiset yritysjohtajat Luokka:Suomalaiset maanviljelijät Luokka:Maanviljelysneuvokset Luokka:Vuonna 1884 syntyneet Luokka:Vuonna 1957 kuolleet
Bertrand de Orléans e Bragança

Bertrand de Orléans e Bragança e Wittelsbach (s. 2. helmikuuta 1941) on Orléans-Bragançan sukuun kuuluva Brasilian entisen keisariperheen jälkeläinen ja Brasilian kruununtavoittelija. Hän on Brasilian viimeisen keisarin Pedro II:n tyttären, prinsessa Isabellan pojanpojanpoika. Bertrandista tuli kruununtavoittelija veljensä Luizin kuoltua 15. heinäkuuta 2022. Bertrand kuuluu isänsä puolelta Orléansin ja äitinsä puolelta Wittelsbachin sukuun. Koska Bertrand ei ole ollut koskaan naimisissa eikä hänellä ole lasta, hänen perillisensä on hänen veljensä Antônio. Luokka:Brasilialaiset henkilöt Luokka:Kruununtavoittelijat Luokka:Vuonna 1941 syntyneet Luokka:Elävät henkilöt
Jonathan Lekkerimäki

Jonathan Lekkerimäki (s. 24. heinäkuuta 2004 Huddinge, Ruotsi) on ruotsalainen jääkiekkoilija, joka pelaa NHL-seura Vancouver Canucksissa. Lekkerimäki on taustaltaan ruotsinsuomalainen. Lekkerimäki varattiin NHL:n kesän 2022 varaustilaisuuden ensimmäisen kierroksen 15. pelaajana Canucksiin. Maajoukkuetasolla Lekkerimäki on voittanut alle 18-vuotiaiden maailmanmestaruuskilpailuissa kultaa vuonna 2022, ja nuorten maailmanmestaruuskilpailuissa pronssia (2022) ja hopeaa (2024). == Ura == === Seuraura === Lekkerimäki varattiin Vancouveriin tukholmalaisseura Djurgårdenista. Lekkerimäki pelasi ensimmäisen NHL-ottelunsa kotiottelussa Calgary Flamesiä vastaan 12. marraskuuta 2024. === Maajoukkueura === Lekkerimäki on jääkiekon alle 18-vuotiaiden maailmanmestari vuodelta 2022 sekä vuoden 2024 alle 20-vuotiaiden jääkiekon maailmanmestaruuskilpailuiden hopeamitalisti. == Yksityiselämä == Lekkerimäki on kuusamolaista sukua. Hänen isoäitinsä Irja Lekkerimäki (o.s. Leinonen) muutti Kuusamon Vapavaarasta Ruotsiin 1960-luvun lopulla. == Lähteet == Luokka:Vuonna 2004 syntyneet Luokka:Ruotsalaiset jääkiekkoilijat Luokka:Vancouver Canucksin pelaajat Luokka:Elävät henkilöt Luokka:Ruotsinsuomalaiset henkilöt